Da den østerriksk-ungarske krigserklæringen ble sendt med telegram den 28. juli 1914, nektet Pašić først å tro på dette fram til det ble bekreftet gjennom andre diplomatiske kanaler i St. Petersburg, London og Paris. Men han var forberedt, mobiliseringsordren var allerede sendt ut den 25. juli, så over 300,000 soldater kan bli utkommandert for det serbiske forsvaret. Den tyske keiseren, Wilhelm II som under Julikrisens meste heftige perioder så for seg om man kunne begrense krigen til en lokal «straffeekspedisjon», ønsket et angrep på den serbiske hovedstaden, en holdning som deles av flere innflytelsesrike skikkelser som den ungarske statsminister István Tisza. Men til alles overraskelse hadde ikke den østerriksk-ungarske øverstkommanderende Conrad von Hötzendorf en slik plan. Mobiliseringen av den østerriksk-ungarske hæren gikk mye langsommere enn ventet, slik at man ikke kunne gjennomføre strategiske operasjoner før krigen forstørret seg inn i en storkrig.